**ДО**

**ГЕОРГИ ЧАКЪРОВ**

**КМЕТ НА ОБЩИНА ПОЛСКИ ТРЪМБЕШ**

**И**

**ЙОРДАН МИХАЙЛОВ**

**КМЕТ НА КМЕТСТВО ПОЛСКИ СЕНОВЕЦ**

Относно: Изясняване на общественият интерес към инвестиционно предложение *„Изграждане на нов обект „Площадка за компресиране на природен газ и запълване на батерии от бутилки“, включително изграждане на:*

*. „Присъединителен газопровод с налягане 5.4 МPa“ от Площадката на съществуваща автоматична газорегулираща станция (КС Полски Сеновец) до обект „Площадка за компресиране на природен газ и запълване на батерии от бутилки“ и*

*. „Електрически кабел 20 kV“ от съществуващ СБС № 65 на ЕП „Градина“ от ПС „П. Тръмбеш“ до обект „Площадка за компресиране на природен газ и запълване на батерии от бутилки“*

с Възложител *„Елит – 94“ ЕООД*

**УВАЖАЕМИ Г-Н ЧАКЪРОВ,**

**УВАЖАЕМИ Г-Н МИХАЙЛОВ,**

Във връзка с провеждане на процедура по преценяване необходимостта от оценка въздействието върху околната среда и на основание чл. 6, ал. 9, т. 2 от*Наредбата за условията и реда за извършване на ОВОС*, Ви предоставям копие от информацията по Приложение №2 на хартиен и електронен носител за изясняване обществения интерес към реализирането на гореописаното инвестиционно предложение, което ще се реализира в следните поземлени имоти:

*. обект „Площадка за компресиране на природен газ и запълване на батерии от бутилки“ – в ПИ с пл. № 034025 (създаден чрез обединение на ПИ с пл. № № 034022 и 034023), включително транспортен достъп чрез път с трайна настилка в ПИ с пл. № 034024, местност "Кишлика", в землището на с. Полски Сеновец с ЕКАТТЕ 57340, община Полски Тръмбеш;*

*. обект „Присъединителен газопровод с налягане 5.4 МPa“ – в ПИ с пл. № № 000095, 000038, 000055 и 034024, местност „Кишлика“, в землището на с. Полски Сеновец, с ЕКАТТЕ 57340, община Полски Тръмбеш;*

*. обект „Електрически кабел 20 kV“ – в ПИ с пл. № № 053001, 000127, 000055 и 034024, местност „Кишлика“, в землището на с. Полски Сеновец, с ЕКАТТЕ 57340, община Полски Тръмбеш.*

В случай, че в законоустановеният срок от 14 дни постъпят становища или възражения от страна на засегнатата общественост, моля същите да бъдат препратени до компетентния орган по околна среда – РИОСВ-Велико Търново.

**С уважение,**

Дата:………………………..

**Приложение № 2**

към чл. 6

**Информация за преценяване на необходимостта от ОВОС**

**I. Информация за контакт с възложителя:**

1. Име, местожителство, гражданство на възложителя

*„Елит – 94“ ЕООД, представлявано от Георги Цонев Песаров, с адрес на управление: гр. Горна Оряховица, ул. "Иван Момчилов" № 5, ЕИК: 104583277*

2. Пълен пощенски адрес

*гр. Горна Оряховица, ул. „Иван Момчилов“ № 5, п.к.: 5100*

3. Телефон, факс и e-mail

*0894 712 523,* [*hristoharlov@abv.bg*](mailto:hristoharlov@abv.bg)

4. Лице за контакти

*Христо Михайлов Харлов*

**II. Характеристики на инвестиционното предложение:**

1. Резюме на предложението

*Инвестиционно предложение (ИП): „Изграждане на обект „Площадка за компресиране на природен газ и запълване на батерии от бутилки“,*

*включително изграждане на:*

*. „Присъединителен газопровод с налягане 5.4 МPa“ от Площадката на съществуваща автоматична газорегулираща станция (КС „Полски Сеновец“) до обект „Площадка за компресиране на природен газ и запълване на батерии от бутилки“ и*

*. „Електрически кабел 20 kV“ от съществуващ СБС № 65 на ЕП „Градина“ от ПС „П. Тръмбеш“ до обект „Площадка за компресиране на природен газ и запълване на батерии от бутилки“,*

*представлява реализиране на нова площадка за компресиране на природен газ с цел запълване на батерии от бутилки, обособени в пакети или монтирани на мобилни установки. На територията на площадката се предвижда монтаж на следните съоръжения:*

*.. . два броя модулна компресорна станция и прилежащите им специфични устройства и елементи, като вторият модул се предвижда да бъде монтиран на втори етап от реализацията на обекта;*

*.. . трафопост тип бетонен комплектен трансформаторен пост (БКТП) до 400 кVA, за собствени нужди;*

*.. . офис контейнер и химическа тоалетна за обслужващ персонал (трима души и пазач);*

*.. . резервоар/и с вода за противопожарни нужди.*

*Предвижда се имота да бъде ограден с лека ограда.*

*За функциониране на обекта се налага изграждане на следните нови елементи на техническата инфраструктура, които ще се използват единствено за нуждите на ИП:*

*.. . газопровод за захранване с природен газ от КС „Полски Сеновец“, изграден съгласно условия на присъединяване към газопреносната мрежа на „Булгартрансгаз“ ЕАД;*

*.. . електрически кабел, изграден съгласно условия на присъединяване към електропреносната мрежа на „ЕНЕРГО-ПРО Мрежи“ АД;*

*.. . транспортен достъп чрез път с трайна настилка.*

1. Доказване на необходимостта от инвестиционното предложение

*Реализирането на настоящото ИП ще даде възможност да се използва природен газ в райони, без изградена газоразпределителна мрежа.*

1. Връзка с други съществуващи и одобрени с устройствен или друг план дейности в обхвата на въздействие на обекта на инвестиционното предложение и кумулиране с други предложения.

*Настоящото ИП не е свързано с и не е част от други одобрени или в процес на разработване инвестиционни предложения/дейности на възложителя.*

*За функциониране на ИП се предвижда свързването му:*

*. чрез присъединителен газопровод – с Площадката на съществуваща автоматична газорегулираща станция (КС „Полски Сеновец“);*

*. чрез електрически кабел-отклонение от енергоснабдителната мрежа – със съществуващ ЕП „Градина“ от ПС „П. Тръмбеш“.*

*Не се предвижда оказване на негативен кумулативен ефект на ИП и гореописаните съществуващи обекти върху качествата на територията, в която следва да бъде реализирано предложението.*

1. Подробна информация за разгледани алтернативи.

*. Нулева алтернатива:*

*.. . не се предполага прилагане на такава: опитът на възложителя в реализирането на подобни ИП създава основа за яснота на инвестиционното намерение и нереализирането на настоящото ИП означава прекъсване развитието на основна дейност на фирмата.*

*. Местоположение на ИП:*

*Поради своята специфика, ИП е пряко обвързано с местоположението на съществуващата национална газопреносна мрежа, изградената към нея КС „Полски Сеновец“ и прилежащите им сервитути. Това предполага липса на алтернатива по отношение на избора на регион за реализиране на ИП.*

*При избора на конкретен имот за разполагане на ИП са взети предвид следните съображения:*

*.. . наличие на достатъчно площ за разполагане на съоръженията на обект „Площадка за компресиране на природен газ и запълване на батерии от бутилки“: обектът се предвижда да бъде реализиран върху имот собственост на възложителя – ПИ с пл. № 034025 (създаден чрез обединение на ПИ с пл. № № 034022 и 034023), с площ от 3154 кв. м, което дава възможност за разполагане на необходимите елементи на обекта при спазване разпоредбата на чл. 636, ал. 3 от Наредба № Iз-1971 за строително-техническите правила и норми за осигуряване на безопасност при пожар;*

*.. . идентифициране на имот/и с ниски продуктивни възможности на почвите и благоприятни релефни характеристики: съществуващите в имота трайни насаждения не попадат в обхвата на разпоредбата на § 16 от ДР на Правилник за прилагане на Закон за собствеността и ползването на земеделските земи (ЗСПЗЗ) във връзка с чл. 18 от ЗСПЗЗ, и не присъстват в регъстъра на Изпълнителна агенция по лозата и виното, съгласно Служебна бележка с Изх. № 05-05-317-1/27.07.2016 г.; наклонът на терена е лек – в посока северозапад-югоизток, като липсват ясно изразени била, дерета и др., което предполага минимални интервенции по терена с цел постигане на оптимална площадка за изграждане на основния обект на ИП;*

*.. . достъп и прилежаща инфраструктура: ПИ с пл. № 034025 се намира в непосредствена близост до ПИ с пл. № 000055 (с начин на трайно ползване (НТП): Път IV клас) и сравнително близо до Европейски път Е85 (направление Русе-Велико Търново), което определя местоположението на имота на възложителя като изключително подходящо с оглед на улесненото транспортиране на компресирания газ чрез мобилните платформи/установки; до имота няма изградени елементи на техническата инфраструктура, като след набиране на изходни данни бяха определени следните точки на присъединяване:*

*.. . . . със Скица № К05084/13.10.2015 с приложение съгласувана от „ВиК – Йовковци“ ООД на 17.11.2015 г., като поради това, че най-близкия възможен достъп до водоснабдителната мрежа е чрез отклонение от Деривация „Йовковци“: шахта, локализирана в частен имот, на икономически необосновано разстояние от обекта, се избра вариант с монтаж на резервоар/и с вода за противопожарни нужди в имота на възложителя;*

*.. . . . с Писмо с Изх. № БТГ КП-20-00-4004/03.11.2015 г. от „Булгартрансгаз“ ЕАД, като бяха обсъдени два варианта на трасе на захранващ газопровод, а по-подходящият бе съгласуван с Писмо с Изх. № БТГ КП-20-00-13/01.02.2016 г. от „Булгартрансгаз“ ЕАД;*

*.. . . . с Предварително становище с Изх. № ГО13-003/18.01.2013 г. от „ЕНЕРГО-ПРО Мрежи“ АД, като не са обсъждани алтернативи на трасе за захранващ електрически кабел, поради явна липса на такива;*

*.. . разстояние между КС „Полски Сеновец“ и ПИ с пл. № 034025 (с цел минимизиране на дължината на захранващ газопровод и електрически кабел): при наличие на собствен имот, в който да бъде разположен основния обект на ИП, бе преценено, че дължината на трасетата на необходимите елементи на техническа инфраструктура и площта на прилежащите им сервитути са икономически целесъобразни и елементите могат да бъдат изградени при условията на чл. 67 от ЗУТ и при спазване разпоредбите на Приложение № 3 към чл. 7, ал. 1, т. 3 и Приложение № 1 към чл. 7, ал. 1, т. 1 от Наредба № 16 от 9 юни 2004 г. за сервитутите на енергийните обекти;*

*. Потенциално въздействие на ИП:*

*Поради минималния обхват на ИП, с прилагането на стандартни проектантски и строителни мерки при процеса на изграждане, въздействието на ИП ще бъде ограничено до ниско или незначително, което не налага търсенето на алтернативи.*

*При избора на технологично решение за реализиране на ИП са взети предвид следните съображения:*

*.. . компоненти на околната среда: поради спецификата на ИП не се предвижда замърсяване и трайно въздействие, както по време на изграждане, така и по време на експлоатация;*

*.. . ландшафт и визуално въздействие: поради минималния обхват на ИП не се предполага нарушаване и съществена намеса в съществуващия ландшафт на региона; трасетата на захранващия газопровод и електрически кабел ще бъдат положени подземно, като след приключване на строителните дейности по изграждането им се предвижда възстановяване на първоначалния вид на терена; не се предвижда премахване на съществуваща трайна дървесна растителност и не се предвижда трайно изграждане на съществени като обем и площ сгради и/или технологично оборудване, което предполага несъществена намеса във визуалната среда.*

*.. . културно наследство: не са идентифицирани обекти на културното наследство на територията на обхвата на ИП;*

*.. . обществено и професионално здраве и безопасност: по време на строителство на ИП се очакват неблагоприятни въздействия върху физическата среда, включващи генериране на трафик, шум, вибрации и прах; тези въздействия ще бъдат смекчени и контролирани с помощта на адекватна организация на строителните процеси, работните условия и строителната площадка;*

*.. . социално-икономическа среда: по време на строителство на ИП се очаква неблагоприятно въздействие за ползващите ПИ с пл. № 000055 (с НТП: Път IV клас) и ПИ с пл. № 000038 (с НТП: Полски път), както и на прилежащите земеделски имоти, което ще бъде краткосрочно и обратимо; строителните дейности ще протекат без да бъде прекъсван достъпът както до КС „Полски Сеновец“, така и до всички останали имоти в обхвата на ИП.*

*. Резюме на съображенията и оценката: поради наличието на собствен имот, както и специфични теренни и инженерни условия, разглеждането на алтернативи се свежда до проверка на това дали от наличната локация с предишният опит на възложителя в подобни ИП и използването на съвременни проектантски и строителни методи би могъл да бъде реализиран проект, който да не окаже или да окаже незначително отрицателно въздействие върху качествата на региона, като резултатът се смята за положителен.*

1. Местоположение на площадката, включително необходима площ за временни дейности по време на строителството.

*ИП се предвижда да бъде реализирано в следните поземлени имоти:*

*.. . обект „Площадка за компресиране на природен газ и запълване на батерии от бутилки“ – в ПИ с пл. № 034025 (създаден чрез обединение на ПИ с пл. № № 034022 и 034023), с площ от площ от 3154 кв. м; както и транспортен достъп чрез път с трайна настилка с площ от 83.91 кв.м в ПИ с пл. № 034024, местност „Кишлика“, в землището на с. Полски Сеновец с ЕКАТТЕ 57340, община Полски Тръмбеш;*

*.. . обект „Присъединителен газопровод с налягане 5.4 МPa“ – в ПИ с пл. № № 000095, 000038, 000055 и 034024, местност „Кишлика“, в землището на с. Полски Сеновец, с ЕКАТТЕ 57340, община Полски Тръмбеш; с обща дължина на трасето 1015 м, съответно 522 м в земеделски земи и 493 м в общински пътища; със сервитут – през земеделски поземлени имоти ивица с широчина 2 м от едната страна и 1 м от другата страна, спрямо оста на газопровода, под полски пътища и в сервитута на общински пътища ивици с широчина по 1 м от двете страни, спрямо оста на газопровода*

|  |  |
| --- | --- |
| *Забележка:* | *С Решение № 174 от Протокол № 12/28.07.2016 г. Общински Съвет – Полски Тръмбеш дава съгласие за учредяване на ограничено вещно право и сервитут върху ПИ с пл. № 000095 (с НТП: пасище, мера).* |

*.. . обект „Електрически кабел 20 kV“ – в ПИ с пл. № № 053001, 000127, 000055 и 034024, местност „Кишлика“, в землището на с. Полски Сеновец, с ЕКАТТЕ 57340, община Полски Тръмбеш; с обща дължина на трасето приблизително 175 м, без отчитане на надземни части или резерв; със сервитутна ивица по оста на трасето с широчина 4 м, по 2 м от двете страни.*

*Необходимите за изграждане на ИП строителни материали и временни обекти ще бъдат ситуирани в рамките на ПИ с пл. № 034025. При изграждане на елементите на техническата инфраструктура не се предвижда строителните дейности да излизат извън рамките на сервитутните зони на обектите.*

6. Описание на основните процеси (по проспектни данни), капацитет, *включително на дейностите и съоръженията, в които се очаква да са налични опасни вещества от приложение № 3 към ЗООС*.

*На територията на обект „Площадка за компресиране на природен газ и запълване на батерии от бутилки“ се предвижда монтаж на следните съоръжения:*

*.. . два броя модулна компресорна станция и прилежащите им специфични устройства, елементи;*

*.. . трафопост тип БКТП до 400 кVA, за собствени нужди;*

*.. . офис контейнер и химическа тоалетна за обслужващ персонал (трима души и пазач);*

*.. . резервоар/и с вода за противопожарни нужди.*

*Компресираният природен газ ще се подава към мобилните платформи/установки чрез автоматичен дозатор с разходомери и с два маркуча за зареждане с накрайник. На територията на обекта ще се зареждат до 2 бр. мобилни платформи/установки с батерии от бутилки наведнъж и средно около 4 бр. на ден.*

*Ще бъдат монтирани бутони за аварийно изключване, като един от тях ще бъде разположен на място със свободен достъп на безопасно разстояние от компонентите, които крият риск от пожар, съгласно разпоредбата на чл. 204 от Наредба за устройството и безопасната експлоатация на преносните и разпределителните газопроводи и на съоръженията, инсталациите и уредите за природен газ. Предвижда се монтаж и на допълнителни средства за сигурност и безопасна експлоатация – ръчни и автоматични предпазни вентили, възвратен и спирателен клапани и др.*

*Захранването с газ на обекта ще се извършва от съществуваща автоматична газорегулираща станция (КС „Полски Сеновец“) чрез стоманен, подземен газопровод с диаметър Ф 88,9 и максимално работно налягане Pmax= 5.4 MPa, съгласно Становище с Изх. № БТГ 24-00-4100/18.09.2015 г., Становище за изменение № КП-20-00-48/29.06.2016 г. на описаното становище и Писмо с Изх. № БТГ КП-20-00-4004/03.11.2015 г. от "Булгартрансгаз" ЕАД, при следните условия:*

*.. . максимално работно налягане – 5.4 Mpa;*

*.. . гарантирано от Оператора на газопреносната мрежа работно налягане ≥ 2.5 MPa;*

*.. . максимален часов разход на природен газ – 4000 m3/h, приведен към температура 293.15 K (20°C) и абсолютно налягане 0.101325 MPa;*

*.. . минимален часов разход на природен газ – 1000 m3/h, приведен към температура 293.15 K (20°C) и абсолютно налягане 0.101325 MPa.*

*Захранването с електричество на обекта ще се извършва от съществуващ СБС № 65 на ЕП „Градина“ от ПС „П. Тръмбеш“ чрез подземно положен електрически кабел 20 kV, съгласно Предварително становище с Изх. № ГО13-003/18.01.2013 г. от "ЕНЕРГО-ПРО Мрежи" АД, при следните условия:*

*.. . предоставена мощност – 200 kW;*

*.. . вид захранване – трифазно;*

*.. . ниво на напрежение – 20 kW;*

7. Схема на нова или промяна на съществуваща пътна инфраструктура.

*За реализирането на обект „Площадка за компресиране на природен газ и запълване на батерии от бутилки“, част от настоящото ИП, ще бъде засегната площ от 83.91 кв.м от ПИ с пл. № 034024 (с НТП: Полски път) с цел осигуряване на директен транспортен достъп чрез път с трайна настилка – от ПИ с пл. № 000055 (с НТП: Път IV клас) до ПИ с пл. № 034025.*

*Не се налага реализирането на нова или промяна на съществуващата пътна инфраструктура освен гореописаното.*

8. Програма за дейностите, включително за строителство, експлоатация и фазите на закриване, възстановяване и последващо използване.

*Реализирането на ИП се предвижда да се осъществи на следните етапи:*

*. Създаване на планова основа чрез изготвяне на подробни устройствени планове*

*.. . за обект „Площадка за компресиране на природен газ и запълване на батерии от бутилки“ чрез изготвяне на подробен устройствен план – план за застрояване (ПУП-ПЗ) на основание чл. 109, ал. 3, т. 7, във връзка с чл. 59, ал. 1 от Закон за устройство на територията (ЗУТ), с който да се промени начина на трайно ползване на ПИ с пл. № 034025 (създаден чрез обединение на ПИ с пл. № № 034022 и 034023) – от ПИ предназначен за отглеждане на трайни насаждения (лозя) в ПИ предназначен за изграждане на обект на техническата инфраструктура, както и да се конкретизира устройството и застрояването в него, като се определят следните устройствени показатели:*

|  |  |  |
| --- | --- | --- |
| *Кинт:* | | *до 1.6* |
| *Височина на застрояване:* | | *до два етажа\** |
| *Плътност на застрояване:* | | *до 80%* |
| *Необходимо озеленяване:* | | *не по-малко от 10%\*\** |
| *Начин на застрояване:* | | *свободно* |
| *Забележка:* | *\*Без да се ограничава височината на технологичното оборудване и съоръженията.*  *\*\*При спазване на наложеното върху имота ограничение: На 700 м от площадката на автоматична газорегулираща станция (КС Полски Сеновец) се забранява засаждането на овощни видове с развита коренова система и горско-дървесни видове.* | |

*.. . за промяна на НТП на 83.91 кв.м от площта на ПИ с пл. № 034024 (с НТП: Полски път) с цел осигуряване на транспортен достъп чрез път с трайна настилка от ПИ с пл. № 000055 (с НТП: Път IV клас) до имота предмет на инвестиционното предложение*

*.. . за обект „Присъединителен газопровод с налягане 5.4 МPa“ чрез изготвяне на парцеларен план за елемент на техническата инфраструктура (ПУП-ПП) на основание чл. 64, ал. 2 от ЗУТ, с който се определя трасе за изграждане на газопровод от Площадката на съществуваща автоматична газорегулираща станция (КС „Полски Сеновец“), разположена в ПИ с пл. № 000304, до обект „Площадка за компресиране на природен газ и запълване на батерии от бутилки“, съгласно условията посочени в Становище от „Булгартрансгаз“ ЕАД, при спазване разпоредбата на Приложение № 3 към чл. 7, ал. 1, т. 3 от Наредба № 16 от 9 юни 2004 г. за сервитутите на енергийните обекти;*

*.. . за обект „Електрически кабел 20 kV“ чрез изготвяне на ПУП-ПП на основание чл. 64, ал. 2 от ЗУТ, с който се определя трасе за изграждане на отклонение от енергоснабдителната мрежа от съществуващ СБС № 65 на ЕП „Градина“ от ПС „П. Тръмбеш“, разположен в ПИ с пл. № 053001, до обект „Площадка за компресиране на природен газ и запълване на батерии от бутилки“, съгласно условията посочени в Предварително становище от „ЕНЕРГО-ПРО Мрежи“ АД, при спазване разпоредбата на Приложение № 1 към чл. 7, ал. 1, т. 1 от Наредба № 16 от 9 юни 2004 г. за сервитутите на енергийните обекти*

|  |  |
| --- | --- |
| *Забележка:* | *С Решение № 175 от Протокол № 12/28.07.2016 г. Общински Съвет – Полски Тръмбеш дава съгласие за изработване на ПУП-ПП за промяна начина на трайно ползване на ПИ с пл. № 034024; одобрява техническо задание и разрешава изработването на ПУП-ПЗ за промяна начина на трайно ползване на ПИ с пл. № 034025 и ПУП-ПП за елементите на техническата инфраструктура – присъединителен газопровод и електрически кабел, както и транспортен достъп чрез път с трайна настилка.*  *С писмо с Изх. № БТГ-24-00-3194/05.07.2016 г. „Булгартрансгаз“ ЕАД съгласува ПУП-ПП за трасе на присъединителен газопровод.* |

*. Създаване на проектна основа чрез изготвяне на инвестиционен/ни проект/и, в която ще бъде указано изпълнение на обекта на два етапа, като за втори етап ще остане монтажа на втората модулна компресорна станция и прилежащите ѝ специфични устройства и елементи*

*. Изпълнение на строежа в съответствие с издадени строителни книжа, както и с правилата за изпълнение на строителните и монтажните работи и на мерките за опазване на живота и здравето на хората на строителната площадка. Изпълнението на строителните и монтажните работи се предвижда да се осъществи с материали, изделия, продукти и други в съответствие със съществените изисквания към строежите, както и за спазване на технологичните изисквания за влагането им*

*. Въвеждане на обекта/ите в експлоатация*

*ИП не обхваща етапи, свързани със закриване на обекта и последващо възстановяване на терена.*

9. Предлагани методи за строителство.

*Технологията за изпълнение на строителството включва следните фази:*

*. Подготвителни работи и мобилизация: откриване на строителна площадка, определяне на строителна линия и ниво, мобилизиране на човешки ресурс и техника;*

*. Общостроителни работи:*

*.. . изкопни работи, моделиране на терена: премахване и депониране на хумусния слой съгласно указания и определено местоположение от Община Полски Тръмбеш; извършване на изкопни работи за изграждане на стоманобетонни фундаменти за монтаж на съоръженията разположени в ПИ с пл. № 034025, както и за траншеи за полагане на газопровод и електрически кабел, като за полагане на газопровода ще бъде изпълнена траншея с широчина от 0.4 до 0.6 м, с максималната дълбочина от 1.3 до 1.5 м, за да бъде постигнато минимално земно покритие на газопровода от 1.0 до 1.2 м; не се предвижда използването на взривни работи;*

*.. . работи по полагане газопровод и електрически кабел и обратно засипване: преди монтажа на газопровода дъното на траншеята ще бъде обработено до постигане на плавни преходи, ще бъде почистено от камъни, едри буци пръст и др., ще се изравни със слой от мека почва или пясък с дебелина от 0.1 м, като след полагане на газопроводната тръба около нея и на 0.1 м над нея ще се насипе със същия материал (мека почва или пясък); местоположението на газопровода ще се означи със сигнална лента с надпис „Внимание газопровод!“, положена на разстояние 0.5 м под повърхността на терена; преди обратно засипване на земните маси в изкопаните траншеи, те ще бъдат почистени от замърсявания, камъни, едри буци пръст и др.; преминаването на газопровода и електрическия кабел през ПИ с пл. № 000055 (с НТП: Път IV клас) ще бъде изпълнено чрез хоризонтални сондажи под пътната настилка, като газопроводът ще се прокара в обсадна стоманена тръба, а на безопасно разстояние от пътното платно ще се изведе вентилационна свещ свързана към кожуха на тръбата; в определен участък на гореописания имот, трасетата на газопровода и електрическия кабел ще се разположат успоредно едно спрямо друго, с отстояние от минимум 1.5 м между техните оси, като двата провода ще се положат в отделно прокопани траншеи;*

*.. . кофражни работи: полагане на кофраж подходящ за приетия метод на изливане и уплътняване на бетона, така че да не позволи изтичане на циментово мляко или бетонен разтвор; снемане на кофража след втвърдяване на бетона;*

*.. . армировъчни работи: огъване и монтаж на армировъчни детайли;*

*.. . бетонови работи: полагане и уплътняване на бетон за фундаменти на площадкови съоръжения; полагане и уплътняване на бетон върху чакълена посипка за площадка за маневриране и краткотраен престой на превозни средства, включително изграждане на пътен достъп с трайна настилка;*

*. Монтаж на съоръжения и довършителни работи: монтаж на два броя модулна компресорна станция и прилежащите им специфични устройства и елементи; монтаж на трафопост; монтаж на офис контейнер и химическа тоалетна за обслужващ персонал (трима души и пазач); монтаж на резервоар/и с вода за противопожарни нужди, съгласно разпоредбата на чл. 163 от Наредба № Iз-1971 за строително техническите правила и норми за осигуряване на безопасност при пожар; ограждане на имота с лека ограда.*

10. Природни ресурси, предвидени за използване по време на строителството и експлоатацията.

*По време на изграждане на ИП се предвижда използване на вода за общостроителни и монтажни дейности.*

*По време на експлоатация на обекта ще се използва вода за битови и противопожарни нужди в бутилки/бидони и цистерни с подходяща вместимост, както и природен газ доставен съгласно Договор за присъединяване към газопреносната мрежа на „Булгартрансгаз“ ЕАД.*

11. Отпадъци, които се очаква да се генерират - видове, количества и начин на третиране.

*По време на строителство на ИП ще се генерират смесени битови отпадъци с код 20 03 01, съгласно Наредба № 2 от 23 юли 2014 г. за класификация на отпадъците, както и строителни отпадъци, които ще се събират разделно, временно ще се съхраняват на площадката и периодично ще се транспортират на място посочено от Община Полски Тръмбеш. Прогнозните видове количества отпадъци, които се предвижда да бъдат образувани по време на строително-монтажните работи, съгласно Приложение № 1 към чл. 3, т. 1 и 2 от Наредба за управление на строителните отпадъци и за влагане на рециклирани строителни материали, са както следва:*

|  |  |  |
| --- | --- | --- |
| *Код на отпадъка съгласно наредбата по чл. 3, ал. 1 ЗУО за класификация на отпадъците* | *Наименование на неопасните строителни отпадъци* | *Количество* |
| *17 04 05* | *желязо и стомана* | *0.200 т* |
| *17 05 06* | *изкопани земни маси, различни от упоменатите в 17 05 05\** | *75 куб. м* |
| *17 09 04* | *смесени отпадъци от строителство и събаряне, различни от упоменатите в 17 09 01, 17 09 02 и 17 09 03* | *0.500 куб. м* |

*Като част от обема проектна документация ще бъде изготвен План за управление на строителни отпадъци в обхват и съдържание, определени с наредбата по чл. 43, ал. 4 от Закона за управление на строителните отпадъци, който ще съдържа прогноза за образуваните строителни отпадъци (СО), прогноза за вида и количеството на продуктите от оползотворени СО, както и мерки, които ще се предприемат при управлението на образуваните СО.*

*По време на експлоатация на обекта ще се извършват дейности по компресиране на природен газ и запълване на батерии от бутилки, обособени в пакети или монтирани на мобилни установки, което не предполага генериране на производствени отпадъци. Образуваните смесени битови отпадъци в резултат на жизнената дейност на обслужващия персонал ще бъдат изхвърляни в контейнер/и за битови отпадъци, доставени от Община Полски Тръмбеш след присъединяване на обекта към системата за третиране на битови отпадъци.*

12. Информация за разгледани мерки за намаляване на отрицателните въздействия върху околната среда.

*. Мерки за намаляване на отрицателните въздействия върху околната среда по време на строителство:*

*.. . спазване на нормативните документи регламентиращи проектирането и строителството на газоснабдителни системи;*

*.. . установяване на добра организация на строителните процеси;*

*.. . провеждане на инструктаж на работниците за дейностите по опазване на околната среда и техните задължения и отговорности, съобразно конкретни видове и обем работи;*

*.. . провеждане на технически контрол за изправност на механизацията с цел предотвратяване на изтичането на масла и други нефтопродукти, както и недопускане на ремонтни дейности на повредена техника на територията на строителната площадка;*

*.. . контрол по ограничаване действията на работниците и механизацията само в рамките на определените с инвестиционен проект необходими площи; недопускане на отъпкване, замърсяване и разрушаване на терените граничещи със строителната площадка;*

*.. . своевременно почистване на строителната площадка от всички ненужни препятствия, отпадъци и излишни земни маси; разделно събиране, временно складиране предаване и депониране на генерираните СО на подходящите за целта места;*

*.. . периодично оросяване на земните маси, източници на прахови емисии, при необходимост.*

*.. . след приключване на строителните дейности по полагане на газопровод и електрически кабел ще бъде извършена техническа рекултивация на засегнатия терен.*

*. Мерки за намаляване на отрицателните въздействия върху околната среда при експлоатация:*

*.. . спазване на нормативните документи регламентиращи експлоатацията на газоснабдителни системи;*

*.. . разработване на авариен план за обекта, съгласно чл. 35, ал.1 от Закона за защита при бедствия и провеждане на обучение на обслужващия персонал за защита при бедствия;*

*.. . прилагане на подходящи мерки за управление на риска съгласно информацията в Информационния лист за безопасност;*

|  |  |
| --- | --- |
| *Забележка:* | *Природният газ е идентифициран и класифициран като опасно химично вещество, съгласно изискванията на Регламент (ЕО) 1272/2008 на Европейския парламент и на Съвета от 16 декември 2008 г. относно класифицирането, етикетирането и опаковането на вещества и смеси (CLP) относно класификацията, опаковането и етикетирането на химичните вещества и смеси; природният газ е вещество от Приложение V на Регламент (EО) 1907/2006 на Европейския Парламент и на Съвета от 18 декември 2006 г. относно регистрацията, оценката, разрешаването и ограничаването на химикали (REACH) и не подлежи на регистрация по Регламента.* |

*.. . монтаж на резервоар/и с вода за противопожарни нужди съгласно разпоредбите на Наредба № Iз-1971 за строително-техническите правила и норми за осигуряване на безопасност при пожар, като при проектиране и строителство ще бъдат спазени всички минимални отстояния между съоръженията на територията на обекта, както и до съседните поземлени имоти и ПИ с пл. № 000055 (с НТП: Път IV клас) съгласно същата наредба;*

*.. . поддържане в изправност на технологичното оборудване на обекта, включително предпазно-отсекателната арматура, която осигурява автоматично прекратяване на подаването на газ при промяна в параметрите на настройка на вход и изход;*

*.. . разделно събиране на смесените битови отпадъци в контейнер/и за битови отпадъци, доставени от Община Полски Тръмбеш след присъединяване на обекта към системата за третиране на битови отпадъци;*

*.. . задължаване на обслужващия персонал чрез заповед да не допуска замърсяване на обекта и съседните територии с отпадъци.*

13. Други дейности, свързани с инвестиционното предложение

(например добив на строителни материали, нов водопровод, добив или пренасяне на енергия, жилищно строителство, третиране на отпадъчните води).

*. Захранването на обекта с електричество ще се извършва от съществуващ СБС № 65 на ЕП „Градина“ от ПС „П. Тръмбеш“ чрез подземно положен електрически кабел 20 kV. В имота на възложителя ще бъде монтиран трафопост тип БКТП до 400 кVA.*

*. Не се предвижда водоснабдяване на обекта.*

14. Необходимост от други разрешителни, свързани с инвестиционното предложение.

*След изготвяне на проект за подробен устройствен план и парцеларни планове за елементите на техническата инфраструктура, одобряването на проект за ПУП – ПЗ следва да се осъществи със заповед на Кмет на Община Горна Оряховица, съгласно разпоредбата на чл. 129, ал. 2 от ЗУТ, а на ПУП-ПП с решение на Общински съвет – Полски Тръмбеш, съгласно разпоредбата на чл. 129, ал. 1 от ЗУТ.*

*След изготвяне на инвестиционния проект за изграждане на на ИП, той следва да бъде съгласуван и одобрен от главен архитект на Община Полски Тръмбеш, съгласно разпоредбата на чл. 145, ал. 1 от ЗУТ. Одобреният инвестиционен проект е основание за издаване на Разрешение за строеж от същия компетентен орган съгласно разпоредбата на чл. 148, ал. 2 от ЗУТ.*

15. Замърсяване и дискомфорт на околната среда.

*. Замърсяване на атмосферния въздух:*

*.. . по време на строителство основните емисии в атмосферния въздух ще бъдат от транспортните средства и строителната механизация, които са източници на изгорели газове; възможни са и прахови емисии; довършителните работи (боядисване на технологичните инсталации) са свързани с емитиране на неметанови органични съединения; при полагане на газопровода и свързаните с това заваръчни дейности ще се отделят заваръчни аерозоли, в състава на които влизат метални оксиди, газообразни съединения на флуора, въглероден оксид, азотни оксиди и др.; описаните дейности ще се извършват за кратък период от време – около два месеца, на открито и не могат да окажат съществено въздействие върху качеството на атмосферния въздух в района;*

*.. . по време на експлоатация на обекта няма да се използват горивни източници и няма да има организирани източници на вредни емисии в атмосферния въздух; всички технологически съоръжения са херметични и няма да са източници на неорганизирани емисии на природен газ; неорганизирани източници на емисии биха могли да бъдат транспортни средства – товарни автомобили (влекачи) с мобилни платформи/установки с батерии от бутилки, като се предполага, че по време на запълването им автомобилният двигател на влекача няма да работи.*

*. Замърсяване на повърхностни и подпочвени води:*

*.. . по време на строителство няма да се формират производствени отпадъчни води; не се предвижда депониране на вещества и/или отпадъци, които да доведат до непряко отвеждане на замърсители в повърхности и подпочвените води; не се предвижда използване на строителни материали от чиито контакт с подпочвени води да произтече замърсяване; за заетите в строителните процеси ще бъде осигурена химическа тоалетна;*

*.. . по време на експлоатация на обекта ще се формират единствено битови отпадъчни води, като се предвижда монтаж на химическа тоалетна за обслужващ персонал; дъждовните води от площадката на обекта ще се вливат в бетонирана траншея с трапецовидно сечение с достатъчна площ за изпаряване.*

*. Замърсяване на почви:*

*.. . строителната технология не предполага замърсяване на почви; в началото на строителството хумусния слой на почвата ще бъде премахнат и депониран съгласно указания и определено местоположение от Община Полски Тръмбеш;*

*.. . по време на експлоатация на обекта не се предполага въздействие върху почвата, тъй като местата на разположение на технологичното оборудване, както и местата за престой на мобилните платформи/установки, ще бъдат бетонирани.*

*. Замърсяване с отпадъци:*

*.. . по време на строителство образуваните СО ще бъдат третирани съгласно изготвен План за управление на строителни отпадъци и ще бъдат депонирани съгласно издадено от Община Полски Тръмбеш разрешение за депониране на строителни отпадъци и земни маси; образуваните СО с код и наименование „17 04 05 – желязо и стомана“, ще се предадат на организация, имаща разрешение, издадено по реда на глава пета, раздел I, или комплексно разрешително, издадено по реда на глава седма, раздел II от Закона за опазване на околната среда; ще се следи за нерегламентираното изхвърляне, изгаряне, както и всяка друга форма на нерегламентирано третиране на СО;*

*.. . по време на експлоатация няма да се генерират производствени отпадъци; ще се образуват смесени битови отпадъци в резултат на жизнената дейност на обслужващия персонал, които ще бъдат изхвърляни в контейнер/и за битови отпадъци, доставени от Община Полски Тръмбеш след присъединяване на обекта към системата за третиране на битови отпадъци.*

*. Шумово замърсяване, вибрации:*

*.. . по време на строителство основните източници на шум и вибрации ще бъдат транспортните средства, строителната механизация и различните инструменти; въздействията ще бъдат периодични, през светлата част на денонощието, като не се очаква генерирането на наднормени нива;*

*.. . по време на експлоатация на обекта основен източник на шум ще бъде модулната компресорна станция, която ще работи единствено денем; пряко засегнат от шумовото въздействие ще бъде главно обслужващия персонал; не се очаква генериране на вибрации.*

16. Риск от аварии и инциденти.

*. По време на строителство на ИП:*

*.. . възможните аварийни ситуации са свързани с трудови злополуки и травматизъм, както и с въздействието на специфични фактори свързани с вида на конкретна изпълнявана дейност (прах, шум, вибрации, неблагоприятен микроклимат при работа на открито, заваръчни аерозоли, изгорели газове от транспортна и строителна механизация); характерът на строителните дейности нямат потенциал за създаване на сериозен риск от аварийно замърсяване и/или увреждане на околната среда.*

*. По време на експлоатация на обекта:*

*.. . възможните аварийни ситуации са свързани с опасност от неконтролирано изпускане на газ, водещо до създаване на пожароопасна, взривоопасна или токсичноопасна концентрация вследствие на неизправност на технологичното оборудване, човешка грешка или природни бедствия; при инцидентно изпускане на природен газ в атмосферата и при наличие на вторични източници на запалване би могло аварията да прерастне в мигновен пожар и/или експлозия; при най-тежките хипотетични случаи е възможно замърсяване на въздуха, материални щети и човешки жертви; следва да се има предвид, че технологичното оборудване е монтирано на открито на терена на обекта, поради което рискът от концентрация на газ е незначителен.*

**III. Местоположение на инвестиционното предложение**

1. План, карти и снимки, показващи границите на инвестиционното предложение, даващи информация за физическите, природните и антропогенните характеристики, както и за разположените в близост елементи от Националната екологична мрежа и най-близко разположените обекти, подлежащи на здравна защита, и отстоянията до тях.

*ИП се предвижда да бъде реализирано в имоти в землището на с. Полски Сеновец, община Полски Тръмбеш, като отстоянията от ИП до строителните граници на населеното място са както следва:*

*.. . най-близкия участък от ИП – 1370 м (частта от газопровода разположена в ПИ с пл. № 000095);*

*.. . точка на присъединяване на обекта към газопреносната мрежа, съгласно Писмо с Изх. № БТГ КП-20-00-4004/03.11.2015 г. – 1450 м;*

*.. . ПИ с пл. № 034025 – 1770 м.*

*В приложеното изображение са отразени местоположенията на ПИ с пл. № 034025 и КС „Полски Сеновец“, която е разположена в ПИ с пл. № 000304.*

2. Съществуващите ползватели на земи и приспособяването им към площадката или трасето на обекта на инвестиционното предложение и бъдещи планирани ползватели на земи.

*ИП ще се реализира в следните имоти:*

*. обект „Площадка за компресиране на природен газ и запълване на батерии от бутилки“:*

*.. . ПИ с пл. № 034025 (създаден чрез обединение на ПИ с пл. № № 034022 и 034023), с НТП: Лозе, собственост на „Елит – 94“ ЕООД;*

*. обект „Присъединителен газопровод с налягане 5.4 МPa“:*

*.. . ПИ с пл. № 034024, с НТП: Полски път, собственост на Община Полски Тръмбеш;*

*.. . ПИ с пл. № 000055, с НТП: Път IV клас, собственост на Община Полски Тръмбеш;*

*.. . ПИ с пл. № 000038, с НТП: Полски път, собственост на Община Полски Тръмбеш;*

*.. . ПИ с пл. № 000095, с НТП: Пасище, мера, собственост на Община Полски Тръмбеш;*

*. обект „Електрически кабел 20 kV“:*

*.. . ПИ с пл. № 034024, с НТП: Полски път, собственост на Община Полски Тръмбеш;*

*.. . ПИ с пл. № 000055, с НТП: Път IV клас, собственост на Община Полски Тръмбеш;*

*.. . ПИ с пл. № 000127, с НТП: Прокари, собственост на Община Полски Тръмбеш и*

*.. . ПИ с пл. № 053001, с НТП: Нива, частна собственост.*

*За всички имоти попадащи в сервитутите на газопровода и електрическия кабел ще бъдат въведени проектни режими на ограничения, съгласно разпоредбите на Наредба № 16 от 9 юни 2004 г. за сервитутите на енергийните обекти.*

*Предвижда се промяна начина на трайно ползване на ПИ с пл. № 034025 и на част от ПИ с пл. № 034024, съгласно установена със ЗУТ процедура, във връзка със Закона за опазване на земеделските земи.*

*ИП не планира бъдеща промяна на ползвателите на засегнати земи.*

3. Зониране или земеползване съобразно одобрени планове.

*Зонирането в района е регламентирано с утвърдения Земеразделен план и карта навъзстановената собственост на землищата на с. Полски Сеновец, община Полски Тръмбеш.*

*Описаната територия не попада в обхвата на действащи общи и/или подробни устройствени планове.*

4. Чувствителни територии, в т. ч. чувствителни зони, уязвими зони, защитени зони, санитарно-охранителни зони около водоизточниците и съоръженията за питейно-битово водоснабдяване и около водоизточниците на минерални води, използвани за лечебни, профилактични, питейни и хигиенни нужди и др.; Национална екологична мрежа.

*Съгласно Писмо с Изх. № 2606/30.08.2016 г. от Директор на РИОСВ – Велико Търново, ИП не попада в границите на защитена територия по смисъла на Закона за защитените територии (ЗЗТ). Имота не попада в границите на защитени зони от екологична мрежа Натура 2000 по смисъла на Закона за биологичното разнообразие (ЗБР). Най-близко разположената защитена зона е BG0000610 “Река Янтра“ за опазване на природните местообитания и на дивата флора и фауна, включена в Списъка на защитените зони, приет с Решение на Министерски съвет № 122/02.03.2007 г. и Заповед № РД-401/12.07.2016 г. на министъра на околната среда и водите по чл. 19, ал. 1 от ЗБР.*

*Съгласно Скица № К05084/13.10.2015 с приложение съгласувана от „ВиК – Йовковци“ ООД на 17.11.2015 г. най-близкo разположеното съоръжение за питейно-битово водоснабдяване е Деривация „Йовковци“, намиращо се на разстояние над 250 м от ПИ с пл. № 034025.*

4а. Качеството и регенеративната способност на природните ресурси.

*С реализирането на ИП няма да бъдат засегнати природни ресурси, чиито качества и регенеративни способности да бъдат променени спрямо съществуващите.*

5. Подробна информация за всички разгледани алтернативи за местоположение.

*Поради своята специфика, ИП е пряко обвързано с местоположението на съществуващата национална газопреносна мрежа, изградената към нея КС „Полски Сеновец“ и прилежащите им сервитути. Това, както и наличието на собствен имот в близост до станцията, предполагат липса на алтернатива по отношение на избора на регион за реализиране на ИП. Подробно описание на съображенията, който са взети предвид при преценка на качествата и местоположението на имота за реализиране на ИП е дадена в раздел II, т. 4 от настоящата информация.*

**IV. Характеристики на потенциалното въздействие**

(кратко описание на възможните въздействия вследствие на реализацията на инвестиционното предложение):

1. Въздействие върху хората и тяхното здраве, земеползването, материалните активи, атмосферния въздух, атмосферата, водите, почвата, земните недра, ландшафта, природните обекти, минералното разнообразие, биологичното разнообразие и неговите елементи и защитените територии на единични и групови недвижими културни ценности, както и очакваното въздействие от естествени и антропогенни вещества и процеси, различните видове отпадъци и техните местонахождения, рисковите енергийни източници - шумове, вибрации, радиации, както и някои генетично модифицирани организми.

*. Въздействие върху хората и тяхното здраве:*

*.. . дейностите свързани с реализация на ИП и експлоатация на обекта не следва да доведат до рискове за населението вследствие на замърсявания, водещи до акумулиране на тежки метали, устойчиви органични съединения и радиоактивни вещества; няма опасност от отделяне на вредни вещества, който да попаднат в организма, чрез атмосферния въздух, подпочвените води или продукцията добита от околните земеделски земи;*

*. Въздействие върху земеползването:*

*.. . за реализиране на ИП се предвижда промяна начина на трайно ползване на ПИ с пл. № 034025 от имот предназначен за отглеждане на трайни насаждения (лозя) в имот предназначен за изграждане на обект на техническата инфраструктура; не се предвижда промяна начина на трайно ползване на други земеделски земи; изграждането на газопровода и електрическия кабел ще ограничат земеползването на имотите, през който преминават, единствено в зоната на сервитута на съоръженията, като след приключване на строителството земята ще може да се ползва по предназначение;*

*. Въздействие върху атмосферния въздух, повърхностните и подпочвените води, почвите, както и от отпадъци, шум и вибрации:*

*.. . дейностите свързани с реализация на ИП и експлоатация на обекта не следва да доведат до трайно и съществено въздействие върху околната среда; подробно описание на възможното замърсяване при и след реализиране на ИП е дадена в раздел II, т. 15 от настоящата информация;*

*. Въздействие върху земните недра:*

*.. . дейностите свързани с реализация на ИП са свързани с изкопни работи с максимална дълбочина до 1.5 м, което предполага незначително въздействие върху повърхностната зона на земните недра;*

*. Въздействие върху ландшафта:*

*.. . дейностите свързани с реализация на ИП не предполагат нарушаване и съществена намеса в съществуващия ландшафт на региона; трасетата на захранващия газопровод и електрически кабел ще бъдат положени подземно, като след приключване на строителните дейности по изграждането им се предвижда възстановяване на първоначалния вид на терена;*

*. Въздействие върху природните обекти, минералното разнообразие, биологичното разнообразие и неговите елементи и защитените територии на единични и групови недвижими културни ценности:*

*.. . в територията попадаща в обхвата на ИП или в близост до него няма данни за установени и регистрирани находища на подземни богатства и/или недвижими културни ценности; дейностите свързани с реализация на ИП и експлоатация на обекта не предполагат пряко или косвено увреждане на видове растения и природни местообитания.*

2. Въздействие върху елементи от Националната екологична мрежа, включително на разположените в близост до обекта на инвестиционното предложение.

*Съгласно Писмо с Изх. № 2606/30.08.2016 г. от Директор на РИОСВ – Велико Търново, ИП не попада в границите на защитена територия по смисъла на ЗЗТ. Имота не попада в границите на защитени зони от екологична мрежа Натура 2000 по смисъла на ЗБР. Най-близко разположената защитена зона е BG0000610 “Река Янтра“ за опазване на природните местообитания и на дивата флора и фауна, включена в Списъка на защитените зони, приет с Решение на Министерски съвет № 122/02.03.2007 г. и Заповед № РД-401/12.07.2016 г. на министъра на околната среда и водите по чл. 19, ал. 1 от ЗБР, като не се очаква въздействие върху нея.*

3. Вид на въздействието (пряко, непряко, вторично, кумулативно, краткотрайно, средно- и дълготрайно, постоянно и временно, положително и отрицателно).

*. По време на строителство на ИП върху компонентите на околната среда и хората се очаква пряко, некумулативно, краткотрайно, временно въздействие от ниска степен.*

*. По време на експлоатация, при нормална работа на обекта върху компонентите на околната среда и хората не се очаква въздействие.*

4. Обхват на въздействието – географски район; засегнато население; населени места (наименование, вид - град, село, курортно селище, брой жители и др.).

*ИП се предвижда да бъде реализирано в имоти в землището на с. Полски Сеновец, община Полски Тръмбеш, като се предвижда ограничаване на въздействието в рамките ПИ с пл. № 034025 и сервитутите на елементите на техническата инфраструктура.*

5. Вероятност на поява на въздействието.

*. По време на строителство на ИП: очаква се въздействие върху качествата на атмосферния въздух поради използване на транспортна и специализирана техника, източник на изгорели газове, както и поради повишаване на праховите емисии в резултат на извършването на изкопно-насипни работи; очаква се генериране на шум в резултата на общостроителни дейности, както и генериране на строителни и битови отпадъци.*

*. По време на експлоатация на обекта: работата с природен газ, който е идентифициран и класифициран като опасно химично вещество, предполага възможност за възникване на аварийни ситуации; очаква се генериране на смесени битови отпадъци.*

6. Продължителност, честота и обратимост на въздействието.

*. По време на строителство на ИП: строително-монтажните дейности ще се извършват на открито, за кратък период от време – около два месеца, което предполага незначително и обратимо въздействие.*

*. По време на експлоатация на обекта: при нормален режим на работа, въздействието ще бъде с периодичен характер и незначително, като не се очакват необратими последици.*

7. Мерки, които е необходимо да се включат в инвестиционното предложение, свързани с предотвратяване, намаляване или компенсиране на значителните отрицателни въздействия върху околната среда и човешкото здраве.

*Поради минималния обхват на ИП, с прилагането на стандартни проектантски и строителни мерки при процеса на изграждане, се очаква въздействието на ИП да бъде ограничено до ниско или незначително. Подробно описание на разгледаните мерки за намаляване на отрицателните въздействия върху околната среда по време на строителство на ИП и при експлоатация на обекта е дадена в раздел II, т. 12 от настоящата информация.*

8. Трансграничен характер на въздействията.

*Реализацията и експлоатацията на инвестиционното предложение не предполага трансгранично въздействие.*